Burada məhkəmə qurumları ilə ombudsman təsisatının münasibətlərindən bəhs olunur. Konkret olaraq burada əksini tapıb ki, məhkəmə qurumlarına hər hansı bir müdaxilə onların səlahiyyələri sırasında deyil. Amma etiraf etmək lazımdır ki, ayrı-ayrı məhkəmə qurumlarının çıxardığı qərarların nəticəsi olaraq bəzən insan haqları məsələsində bizim üzərimizə tənqidlər gəlir. Məhz hakimlərin fəaliyyətindən parlament üzvlərinə, digər dövlət qurumlarına müraciətlər edilir. Ədaləti təmin etməli orqanın özü onu pozanda belə məsələlər meydana çıxır. Düşünürəm ki, Məhkəmə-Hüquq Şurası bu istiqamətdə çox mühüm addım-lar atır. Eyni zamanda, ombudsman da ayrı-ayrı şəxslərin ictimai rəydə çox mənfi olan imicini belə sənədlərdə qabartmalıdır ki, bu vasitə ilə biz onların fəaliyyətinə təsir göstərmiş olaq. Əlbəttə ki, hakimiyyət qollarının hər biri müstəqildir, amma bizim, heç olmasa, yeganə olaraq bu vasitə ilə təsir etməyimizə gərək ombudsman geniş meydan vermiş olsun.